Taalgebruik: hoop | Maroela Media
Jy hoop op reën of (op) [NIE: vir] die beste, en jy doen iets op hoop van vrede, in die hoop dat dit tot vrede sal lei, of jy hoop dat dit tot vrede sal lei [NIE: met die hoop]. Let op die woordorde: Ek het die saak bespreek met die voorsitter wat, hoop ek (of: hopelik) [NIE: ek hoop], onbevooroordeeld is.
hopeful signs hoopvolle/bemoedigende tekens
be full of hope vol hoop [NIE: hoopvol] of optimisties wees
1 verwagting; vooruitsig: iemand hoop gee • goeie hoop hê • (die) hoop behou • alle hoop opgee/verloor • alle hoop laat vaar.
2 dit waarvan ’n mens iets goeds verwag; vertroue dat jou verlange/verwagting werklikheid sal word: jou hoop op sukses stel • Dié jong man is Suid-Afrika se hoop om ’n nuwe tenniskampioen op te lewer. ◊ Vir die man wat sonder hoop is, is daar min hoop (C.J. Langenhoven).
die hoop beskaam nie
heel dikwels kry ’n mens waarop jy hoop
in die verwagting dat dit beter sal gaan
buite hoop wees
in die hoop dat …
met die verwagting dat …
(op) die beste hoop
op ’n goeie afloop vertrou
teen beterwete in hoop
die hoop behou al lyk dinge hopeloos
op beter dae/tye hoop
’n beter toekoms verwag
Taalgebruik: mensgemaak, tuisgemaak
Taalgebruik: roes, verroes